作者:王伯成
標題:李太白貶夜郎・混江龍
內容:忽地眼皮開放，似一竿風外酒旗忙。不向竹溪翠影，決戀著花市清香。我舞袖拂開三島路，醉魂飛上五雲鄉。甘心致仕，自願歸休，歐陽浩氣，澆灌吟懷，不求名，不求利，雖不一簞食一瓢飲，我比顏回隱跡只爭個無深巷。嘆人生碌碌，羨塵世蒼蒼。(見駕了)(雲了)小生卻則酒肆之中，飲了幾杯。